**Vabatahtliku töö leping**

Sõlmitud /*kuupäev/*

Käsundiandja /*juriidilise isiku* *nimi* / (registrikood: *,* aadress:) (edaspidi nimetatud **ühing**) ja /*inimese nimi (alaealise isiku korral eestkostja nimi) / (*isikukood: , aadress) kui käsundisaaja (edaspidi nimetatud **vabatahtlik,** koos nimetatud **pool** või **pooled**), sõlmivad järgneva lepingu (edaspidi nimetatud **leping**):

**1. Lepingu ese**

1.1 Vabatahtlik osaleb ühingu tegevuses järgmisel viisil (edaspidi **ülesanne**):

1.1.1. */nt projekti või ürituse nimi, kus vabatahtlik töötab/*

1.1.2 */konkreetsete tegevuse kirjeldus/*

1.1.3 */vajadusel koolitusel vmt eelnevatel kogunemistel osalemine/*

1.2 Ülesande täitmise aeg on */tähtaeg, perioodi algus ja lõpp, kindlad päevad, kellaajad vmt/*

1.3 Ülesande täitmise koht on */kontori aadress, ürituse toimumiskoht, vastavalt juhistele, oma valida vmt/.*

1.3.1 Ülesandeid annab ühingu kontaktisik */vabatahtlike koordinaatori vmt nimed/.*

1.3.2 Pooled on teadlikud, et tegemist on vabatahtliku tegevusega, mille puhul ei eeldata tasu maksmist või muu rahalise hüve andmist. Ülesande täitmist ei loeta töösuhteks töölepingu seaduse mõistes ega töövõtulepingu täitmiseks võlaõigusseaduse mõistes.

**2. Ühingu tegevus**

2.1 Ühing:

2.1.1 annab vabatahtlikule ülesande täitmiseks vajalikku teavet ja töövahendid;

2.1.1.1 /*vajadusel loetleda, nt ligipääs ruumidele, IT-süsteemidele, side- ja transpordivahendid (liik, mark), töötõend vmt/*

2.1.2 teavitab vabatahtlikku asjaoludest, mis võivad mõjutada ülesande täitmist;

2.1.3 hüvitab vabatahtlikule ülesande täitmisel tekkinud järgmised kulud vastava avalduse ja kuludokumentide esitamise järel. Ühing ei hüvita lepingu kehtivusaja eel või järel tekkinud või ülesande täitmisega mitteseotud kulusid;

2.1.3.1 */kululiik, ühiku või koguse piirmäärad vmt/*

2.1.4 tagab vabatahtliku tegutsemiskoha, -keskkonna ja -vahendite ohutuse, sh ülesande täitmise aja mõistliku korralduse;

2.1.5 tagab vabatahtliku valdusse antud vara kindlustamise, kui seda võiks tavaliselt oodata;

*2.1.5.1 /vajadusel loetleda muud võimalused, nt kui ühing tagab ise toitlustuse, transpordi, majutuse/*

2.1.6 võib teha avalikuks ja levitada vabatahtliku nime ja temast tööga seoses tehtud foto- ja videomaterjale, tagades samas isikuandmete töötlemise nõuded vastavalt seadusele.

2.2 Juhul kui vabatahtlik loob ülesande täitmise käigus autoriõigusega kaitstavaid teoseid, siis saab ühing õiguse kasutada lihtlitsentsi korras kõiki teose varalisi autoriõigusi kogu autoriõiguse tähtaja ulatuses ning ilma territoriaalsete piiranguteta. Teose kasutamisel viitab ühing vabatahtliku nimele.

**3. Vabatahtliku tegevus**

3.1 Vabatahtlik:

3.1.1 saab ülesande täitmiseks ühingult igakülgset abi;

3.1.2 saab ühingult hüvitist ülesande täitmisel tekkinud mõistlike kulude eest, kui ühing ja vabatahtlik on selliste kulude hüvitamises eelnevalt kokku leppinud;

3.1.3 võib valida ülesande täitmise aja, koha ja viisi, kui see ei lähe vastuollu ühingu ja teiste vabatahtlike tegevusega;

3.1. võib keelduda tegevustest, mis ületavad mõistlikult oodatava tegevuse määra, on ebaseaduslikud, ei sobi vabatahtlikule tema ea tõttu või on ebaeetilised;

3.1.5 täidab ühingu antud ülesannet isiklikult;

3.1.6 väldib olukordi, millega võib sattuda ohtu tema ja teiste isikute tervis või vara;

3.1.7 teavitab ühingut viivitamatult asjaoludest, mis võivad mõjutada ülesande täitmist;

3.1.8 hoiab saladuses ülesande täitmise käigus teatavaks saanud ärisaladusi, isikuandmeid või konfidentsiaalset informatsiooni, kui ühing on sellistest asjaoludest vabatahtlikku eelnevalt teavitanud;

3.1.9 tagastab töövahendid jm punktis 2.1.1 nimetatud asjad seitsme päeva jooksul pärast ülesande täitmist või lepingu lõppemist;

*3.1.9.1 /vajadusel lisada spetsiifilised ülesanded ja nende igapäevane täitmine, nt kui vabatahtliku valduses on müüdav kaup v sularaha; kui vabatahtlik peab täitma tööajatabelit; hüvitama oma valduses oleva kindlustatud vara omavastutuse osa vmt/*

**4. Vastutus**

4.1. Vabatahtlik ei vastuta ühingu kohustuste täitmise eest kolmandate isikute ees.

4.2. Vabatahtlik vastutab ühingule tekitatud varalise kahju eest juhul, kui vabatahtliku tegevus kahju tekitamisel oli tahtlik ning vabatahtlikul oli võimalus käituda selliselt, et kahju ei oleks tekkinud;

4.3 Ühing ei vastuta vabatahtliku poolt kolmandatele isikutele tekitatud kahjude eest;

4.4 Pooled järgivad lepingu ja ülesande täitmisel lisaks kehtivatele õigusaktidele ka vabaühenduste eetikakoodeksit ning vabatahtliku tegevuse head tava.

4.5 Pooled võivad lepingust taganeda, kui teine lepingupool on lepingust tulenevat kohustust oluliselt rikkunud. Lepingu oluliseks rikkumiseks loetakse eelkõige olukorda, mille tõttu on võimatu täita ülesannet või tegemist on vabaühenduste eetikakoodeksi ning vabatahtliku tegevuse hea tava ([www.vabatahtlikud.ee/et/Vabatahtlik-tegevus/Vabatahtliku-tegevuse-hea-tava](http://www.vabatahtlikud.ee/et/Vabatahtlik-tegevus/Vabatahtliku-tegevuse-hea-tava)) olulise rikkumisega;

4.6 Pooled võivad lepingu igal ajal ennetähtaegselt üles öelda.

**5. Lõppsätted**

5.1 Leping jõustub allakirjutamisest ja kehtib kuni pooled on oma kohustused täitnud või lepingu üles öelnud. Lepingu muudatused tehakse kirjalikult või kirjalikku taasesitamist võimaldavas vormis.

5.2 Poolte vaidlused lahendatakse läbirääkimistega, nende ebaõnnestumisel Harju Maakohtus.

**Ühing Vabatahtlik**/kontaktandmed/ /kontaktandmed/   
/allkiri/ /allkiri/